มันนี่ทูเดย์
ปล่อยกู้ปรับปรุงเรือ
12 เม.ย. 2559

ปล่อยกู้ปรับปรุงเรือ
นายเขมทัศน์ สายเชื้อ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) และนายนันทวัฒน์ ณ ราศรี กรรมการผู้จัดการ บริษัท กู๊ดดี้ มูฟ ได้ร่วมลงนามในสัญญาสนับสนุนสินเชื่อจำนวน 10.40 ล้านบาท เพื่อให้บริษัทนำไปใช้ปรับปรุงและพัฒนาประสิทธิภาพเรือลากจูง เรือเครนน้ำ และเรือลำเลียง รวม 4 ลำ ให้พร้อมรองรับงานขนถ่ายสินค้าทางทะเลอย่างครบวงจร เนื่องจากเล็งเห็นในศักยภาพของผู้ประกอบการเอสเอ็มอีที่ดำเนินธุรกิจให้บริการขนถ่ายสินค้าทางทะเลมานานกว่า 12 ปี 
ธอส.ยกเว้นค่าธรรมเนียม
นายฉัตรชัย ศิริไล รองกรรมการผู้จัดการ รักษาการในตำแหน่งกรรมการผู้จัดการธนาคารอาคารสงเคราะห์ (ธอส.) เปิดเผยว่า ในช่วงเทศกาลสงกรานต์ธนาคารยกเว้นค่าธรรมเนียมฝาก-ถอน เงินสดข้ามเขตภายในธนาคารเดียวกันระหว่างวันที่ 13-17 เม.ย.นี้ นอกจากนี้ได้เตรียมสำรองเงินสดที่เครื่องเอทีเอ็มไว้อย่างเพียงพอรองรับความต้องการของลูกค้าประชาชน